אח"י מזנק (ק-32)

אח"י מזנק הייתה פריגטה בשרות חיל הים הישראלי בין השנים 1952–1959, סימנה הצבאי היה ק-32.

בשרות חיל הים

אח"י מזנק הייתה הפריגטה השנייה מתוך שלוש ששירתו בחיל הים.  הפריגטה הגיעה לחיפה ב-28 באפריל 1949. במקור הייתה פריגטה בשם  HMCS Violetta בשרות הצי הקנדי.  במלחמת העולם השנייה שירתה בליווי שיירות. היא נרכשה בארצות הברית על ידי חיל הים ונכנסה לשירות מבצעי לאחר שיפוץ כללי והתקנת תותחים בשנת 1952 והייתה חלק מ'השייטת הגדולה' בחיל, שייטת 1.

במלחמת סיני הוצבה הספינה מול חופי עזה, בליל ה-30 באוקטובר הוזעקה הספינה לחיפה לשם סיוע בהכנעת המשחתת המצרית אבראהים אל-אוול אולם בשל מהירות גבוהה נפגע צינור לחץ ואחד המכונאים שעל האוניה נפגע קשה, למחרת תוקנה האוניה והוחזרה לעזה. במהלך המלחמה יועדה הספינה לתקוף בעזה ובמצרים, אולם בשל חוסר במערכות ניווט ותחמושת נאותים בוטלה הפעולה מספר פעמים, 

הפלגת הרקולס - ב-12 בנובמבר 1956  ערכה הספינה מסע ארוך כשהקיפה את יבשת אפריקה במסעה  דרך מצרי טיראן והגיעה לאילת ב-25 בדצמבר 1956. בכך איפשרה את פתיחת את ים סוף לשיט ישראלי.

הפריגטה הוצאה משירות בשנת 1959 והיא נמכרה לחיל הים של סרי לנקה והועברה בהפלגה לנמל טרינקומלי על ידי צוות ברובו אנשי מילואים בפיקודו של סא"ל מנחם כהן (קצין)..

מפקדים
מפקדי הפריגטה במהלך שירותה היו בדרגת רס"ן אך בהפלגות המיוחדות היו גם בדרגת סא"ל

גלריה

בצי סרי לנקה

ב-7 אפריל 1960 יצאה הפריגטה בפיקוד סא"ל מנחם כהן להפלגה דרך הים האדום והאוקיינוס ההודי  לסרי לנקה. בדרך נכנסה לג'יבוטי והצטיידה בדלק. הפריגטה חצתה את האוקיינוס ההודי והגיעה ב-22 באפריל 1960 לנמל טרינקומלי, לאחר יומיים נמסרה לצי סרי לנקה.

הפריגטה פועלת בצי סרי לנקה משנת 1960  בשם  בשנת 1980 הועמדה ומשמשת כאוניית מגורים לאקדמיה לקציני ים  בטרינקומלי .

מקורות וקריאה נוספת
 מרדכי לדקני אח"י מזנק אלבום זכרונות ותמונות מהפלגת הרקולס עד מסירת לצי סרי לנקה, במוזיאון ההעפלה וחיל הים, 1960

קישורים חיצוניים

 יהודה לייש, ארבע יממות בקורס 270 יומן רטוב של אנשי גח"ל על הפריגטה, 'מערכות ים' ינואר 1956, עמ' 21-16.
 יעקב אורנשטיין ואריה קוטיק, המסע לצילון, 	בנתיב אוניות המלך שלמה, מאילת ועד קולומבו,  מערכות ים מ"ח יולי 1960, עמ' 4.
 רס"ן צפי מרלי, שייטת 1 השייטת הגדולה 1968-1948 - הפלגת אימון אח"י מזנק לאיסכנדרון טורקיה,  תחום מורשת מספן כוח האדם /מפקדת חיל הים, מאי 1996, עמ'32. 	
 יפתח קוז'יק, תיאור מפורט על השתתפות הספינה ב"מבצע הצלה" ביוון
 יהודה איגרא, יומן פעילות אישי – המשחתות במבצע קדש נכתב 19 בפברואר 2005 באתר משמר המורשת הימית. 
 סרטון נדיר של אח"י מזנק נכנס לראשונה לאילת דרך מצרי טיראן 
 אח"י מזנק ק- 32, באתר עמותת חיל הים
 צילום הפריגטה SLNS GAJABAHU בצי סרי לנקה באתר SHIPSPOTTING

ביאורים

הערות שוליים

מזנק
יחסי ישראל–סרי לנקה